# Wolfgang Glänzel

Wolfgang Glänzel (13 abril 1955, Frankfurt de l'Oder) és un gestor d'informació i professor de la KU Leuven, a Lovaina.
Després de fer la secundària a Frankfurt de l'Oder, estudià matemàtiques a la Loránd-Eötvös-Universität de Budapest i el 1979 passà a ser assistent d'investigació a la Hochschule Mittweida. El 1980 torna a Budapest i entrà a treballar a la Biblioteca de la Ungarischen Akademie der Wissenschaften (UAW). Va investigar en el camp de la bibliometria, la cienciometria i la teoria de la probabilitat aplicada; i obtingué el doctorat en Matemàtiques el 1984 per la Universitat Loránd-Eötvös. Durant els anys 1990–1991 i 1995–1996 fou becari de la Fundació Alexander von Humboldt-Stiftung. El 1997 obtingué el doctorat en Ciències socials per la Universitat de Leiden amb la tesi On a stochastic approach to citation analyseː A bibliometric methodology with applications to research evaluation.
Des del 2002 és director del Centre for R&D Monitoring (ECOOM) de la Universitat de Lovaina i des del 2005 n'és professor. Glänzel també és científic sènior del Department of Science Policy & Scientometrics de la UAW. Glänzel ha publicat com a tutor, coautor o editor diversos llibres i més de 300 articles en revistes internacionals i ponències de conferències. Ha publicat sobre teoria de la probabilitat i estadística matemàtica, ciències de la computació i estudis quantitatius de ciència. Se'l considera un dels autors més prolífics en els camps de la cienciometria i la informetria. El 1999 va rebre la medalla Derek de Solla Price pels seus èxits destacats dins la investigació quantitativa de la ciència. Des de principis del 2014 és editor en cap de la revista Scientometrics i professor visitant a la Kent Business School de la University of Kent. També és editor acadèmic de la revista PLos One i Secretari-Tresorer de la International Society for Scientometrics and Informetrics.

## Obres (selecció)

* T. Braun, W. Glänzel, A. Schubert: Scientometric indicators: a 32-country comparative evaluation of publishing performance and citation impact. World Scientific Publ., Singapore, Philadelphia 1985, ISBN 9971-966-69-7.
* Wolfgang Glänzel: Bibliometrics as a research field: a course on theory and application of bibliometric indicators. Ungarische Akademie der Wissenschaften, Budapest 2003. (PDF)
* Henk F. Moed, Wolfgang Glänzel, Ulrich Schmoch (Hrsg.): Handbook of quantitative science and technology research. Kluwer, Dordrecht 2004, ISBN 1-4020-2702-8.

## Referències

* ↑ «Dr. Wolfgang Glänzel». Arxivat de l'original el 2012-03-10. [Consulta: 7 febrer 2016].
* ↑ Personalverzeichnis des Department of Science Policy & Scientometrics
* ↑ «Wolfgang Glänzel». OECD. Directorate for Science, Technology and Innovation. Innovation in science, technology and industry. [Consulta: 7 febrer 2016].
* ↑ C. Le Pair: Speech on the occasion of the presentation of the 1999 Derek de Solla Price Award to Drs.
* ↑ «Derek John de Solla Price award of the journal 'Scientometrics'». ISSIː International Society for Scientometrics and Informetrics.. Arxivat de l'original el 4 de març 2016. [Consulta: 7 febrer 2016].
* ↑ Wolfgang Glänzel: Greetings from the new Editor-in-Chief, In: Scientometrics, Band 98 (2014) S. 3-4

## Enllaços externs

* Wolfgang Glänzel KU Leuven [8 febrer 2016]
* Wolfgang Glänzel Arxivat 2016-02-06 a Wayback Machine. ECOOM ː Expertisecentrum O&O Monitoring [8 febrer 2016]